Príloha č. 8
k nariadeniu vlády č……/2002 Z. z.

ZÁSADY URČOVANIA limitných hodnôt ĎALŚÍCH obzvlášť škodlivých  LÁTOK a škodlivých látok

1.	Kritériom pre určenie limitných hodnôt škodlivých látok a obzvlášť škodlivých látok je dosiahnutie kvalitatívnych cieľov povrchových vôd zabezpečujúcich ochranu biocenóz a ochranu zdravia ľudí.

2.	Základom  stanovenia koncentrácií pre zabezpečenie ochrany vodných biocenóz je hodnotenie rizík s využitím  ekotoxikologických testov danej látky vykonaných na troch trofických zástupcoch vodnej biocenózy ( bakteriálny test, test na rastlinnom organizme a test na primárnych konzumentoch).

3.	Ak sa na niektorý vodný útvar vzťahuje viac kvalitatívnych  cieľov, stanovujú sa ukazovatele a ich limitné hodnoty tak, aby zohľadňovali najprísnejšie požiadavky kladené na využívanie vôd daného recipienta.

4.	Ďalej sa prihliada aj na 
a)	stanovené ciele udržania a kde je to potrebné zlepšenia súčasnej kvality vody,
b)	konkrétne požiadavky týkajúce sa citlivých oblastí a osobitne chránených vôd a ich  prostredia (napr. jazerá a vodárenské zdroje povrchových a podzemných vôd)

5.	Pri určovaní limitných hodnôt ukazovateľov znečistenia sa berú do úvahy najlepšie dostupné techniky.

6.	Limitné hodnoty ukazovateľov znečistenia nesmú byť menej prísne ako najbližšie porovnateľné limitné hodnoty stanovené v časti A prílohy č. 7.